
LIETUVOS RESPUBLIKOS SEIMO
 ETIKOS IR PROCEDŪRŲ KOMISIJA

PAŽYMA

DĖL SEIMO NARIŲ DALYVAVIMO SEIMO POSĖDŽIUOSE

2013 M. LAPKRIČIO MĖNESĮ

2013-12-19
Vilnius
2013 m. lapkričio  mėn. buvo sušaukta dvylika Seimo plenarinių posėdžių. Vienuolikoje posėdžių vyko iš anksto numatyti  balsavimai, kuriuose  nedalyvavo  nuo 16 iki 31 Seimo nario, vidutiniškai – 23.
Lapkričio mėnesį į užsienio komandiruotes ir išvykas buvo išvykę 48 Seimo nariai. 43 kartus  Seimo valdyba Seimo narius buvo išsiuntusi į komandiruotes ir  5 kartus Seimo nariams buvo leista vykti į užsienio  keliones. 34 Seimo nariai į komandiruotes ar užsienio keliones buvo išvykę Seimo plenarinių posėdžių metu.
Lapkričio mėnesį visus (11 iš 11) Seimo plenarinius posėdžius, kuriuose vyko iš anksto numatyti balsavimai, praleido ir nenurodė nedalyvavimo priežasties Seimo narė Neringa Venckienė; 5 posėdžius  praleido Seimo narys Kęstutis Glaveckas; 4 posėdžius – Seimo nariai  Jonas Kondrotas, Dalia Kuodytė;  3 posėdžius – Seimo nariai Gintaras Steponavičius, Viktoras Uspaskich; 2 posėdžius – Seimo nariai Agnė Bilotaitė,  Kęstutis Daukšys,   Eugenijus Gentvilas, Juzef Kvetkovskij, Kristina Miškinienė, Artūras Skardžius, Vitalija Vonžutaitė, Aleksandras Zeltinis ir po 1 posėdį – Seimo nariai Mindaugas Bastys, Bronius Bradauskas, Sergej Dmitrijev, Rytas Kupčinskas, Kęstutis Masiulis, Petras Narkevičius, Artūras Paulauskas, Audronė Pitrėnienė, Giedrė Purvaneckienė, Julius Sabatauskas, Paulius Saudargas, Irena Šiaulienė, Emanuelis Zingeris, Remigijus Žemaitaitis, Rokas Žilinskas.
Pagal komitetų pirmininkų  pateiktą informaciją lapkričio mėnesį Ekonomikos komitete įvyko 4 posėdžiai, iš kurių  be svarbios pateisinamos priežasties 3 posėdžius praleido Seimo narys Viktoras Uspaskich, 2 posėdžius be svarbios pateisinamos priežasties praleido Rokas Žilinskas ir 1 posėdį be svarbios pateisinamos priežasties praleido Seimo nariai Kęstutis Daukšys, Dainius Kreivys ir Remigijus Šimašius. Europos reikalų komitete iš lapkričio mėnesį įvykusių 5 posėdžių  be svarbios pateisinamos priežasties 2 posėdžius praleido Seimo narė Birutė Vėsaitė, 1 posėdį be svarbios pateisinamos priežasties praleido Seimo nariai Kęstutis Masiulis, Emanuelis Zingeris. Socialinių reikalų komitete iš lapkričio mėnesį įvykusių  5 posėdžių 1 nedalyvavo Seimo nariai Juzef Kvetkovskij, Mečislovas  Zasčiurinskas. Teisės ir teisėtvarkos komitete iš lapkričio mėnesį  įvykusių 8 posėdžių 8 nedalyvavo Seimo narė Neringa Venckienė (3 posėdžiuose dalyvavo ją pavaduojantys Seimo nariai).  Kituose komitetuose posėdžiai be svarbios pateisinamos priežasties nebuvo praleisti.

Pagal komisijų pirmininkų  pateiktą informaciją lapkričio mėnesį Antikorupcijos komisijos 2 įvykusiuose posėdžiuose be svarbios pateisinamos priežasties 1 posėdį praleido Seimo nariai Agnė Bilotaitė, Bronius Bradauskas,  Kęstas Komskis, Jurgis Razma. Jaunimo ir sporto reikalų komisijoje lapkričio mėnesį  įvyko 2 posėdžiai, iš kurių 1 posėdyje be svarbios pateisinamos priežasties nedalyvavo Seimo nariai Algis Kašėta, Liutauras Kazlavickas, Jaroslav Narkevič, Raminta Popovienė, Arvydas Vidžiūnas. Kitose komisijose posėdžiai be svarbios pateisinamos priežasties praleisti nebuvo. 
Vadovaudamiesi Lietuvos Respublikos Seimo statuto 11 straipsnio 6 dalies ir 15(1) straipsnio 1 dalies nuostatomis pranešame:

1. 2013 m. lapkričio  mėnesį Seimo narė Neringa Venckienė praleido daugiau kaip pusę (11 iš 11) Seimo posėdžių, kuriuose įvyko balsavimas dėl teisės aktų priėmimo.
2. 2013 m. lapkričio mėnesį Seimo narė Neringa Venckienė be svarbios pateisinamos priežasties nedalyvavo 8 (iš 8) Seimo Teisės ir teisėtvarkos komiteto posėdžiuose (3 posėdžiuose dalyvavo ją pavaduojantys Seimo nariai).
3. 2013 m. lapkričio mėnesį Seimo narys Viktoras Uspaskich be svarbios pateisinamos priežasties nedalyvavo 3 (iš 4) Seimo Ekonomikos komiteto  posėdžiuose.

